Даьла салам хилда цунна, вай Элчас йоах ший асхьабашка, Даьла раьза хилва царна: «Хьога васкет ду аз, везеи воккхеи волча Даьлах эхь хеталахь, мишта? Хье бIаргагуш волча Даьла лаьх хьайна хетача тайпара Даьлах эхь хеталахь. Iайх фу леладу ховш хьайга хьожаш Даьла волга ховш Цох эхь хеташ хилалахь», — аьлар йоах пайхамаро. Цхьаькха васкет да Элчас даь тоба дирца дехке довла аьнна. Джабала воIо МаIаза, васкет де шийга аьнна дийхар йоах Даьла Элчангара. ТIаккха Пайхамаро аьннад цунга: «Iайха во хIама дича дехке валарца тоба делахь». Цхьаькханахьа йоах Пайхамаро иштта васкет дир аьнна: «Iайх во хIама дича цун тIехьа дика хIама делахь, Iа даь во цу дико дIадоадергда хьона», — аьнна.